Sorbid
Sorbid (eesti keeles varem ka vendid, luužitsid; endanimetus ülemsorbi keeles Serbja, alamsorbi keeles Serby, saksa keeles Sorben, Wenden) on lääneslaavi rahvas, kes elab vähemusrahvusena Saksamaa idaosas Saksimaal Oberlausitzis ja Brandenburgi liidumaal Niederlausitzis. Sorbide rahvuskultuuriline keskus on Sorbi maja (Serbski dom) Bautzenis. 2011. aasta suvel oli ise ennast sorbidena registreerinud elanikke Saksamaal umbes 60 000.